સતત ધુમ્મસ અને ઠંડી પડતાં ઉત્તર ભારતના અનેક વિસ્તારો કાતિલ ઠંડીની લપેટમાં આવી જતાં તેની જનજીવન પર અસર પડી રહી છે. ખાસ કરીને ધુમ્મસના કારણે વાહનચાલકોને ભારે હાલાકીમાં મુકાવું પડ્યું છે. નજીકના અંતર સુધી પણ જોઈ શકાતી નથી. સિવાન શહેરના મુખ્ય માર્ગથી લઈને ગ્રામ્ય વિસ્તારમાં તેની સ્પષ્ટ અસર જોવા મળી રહી છે. એકાએક ઠંડી વધી જતાં શાળાએ જતાં બાળકોને ઠંડીમાં થરથરતાં શાળાએ જવાની ફરજ પડી રહી છે, જોકે ઠંડીના કારણે સ્કૂલમાં પણ પાંખી હાજરી જોવા મળી રહી છે.